b"\n_START_ARTICLE_\nZlata surla\n_START_SECTION_\nZgodovina\n_START_PARAGRAPH_\nV oddaji Denis Avdi\xc4\x87 show je \xc5\xbee od za\xc4\x8detka velik poudarek na satiri\xc4\x8dni obdelavi aktualnih tem s podro\xc4\x8dja politike in estrade. Spomladi 2013 se je rodila ideja, da bi za najbolj neumne in neprevidne izjave, dejanja in dose\xc5\xbeke za\xc4\x8deli podeljevati anti-nagrado po vzoru italijanske nagrade Tapiro d'Oro. Nagrada je bila nato prvi\xc4\x8d podeljena Ga\xc5\xa1parju Ga\xc5\xa1parju Mi\xc5\xa1i\xc4\x8du 6. septembra 2013.\n_START_SECTION_\nPogoj\n_START_PARAGRAPH_\nNagrajenca izbere na podlagi predlogov poslu\xc5\xa1alcev uredni\xc5\xa1tvo Radia 1. Do nagrade so upravi\xc4\x8dene osebnosti iz slovenskega estradnega in politi\xc4\x8dnega prostora, ki so s svojimi dejanji ali besedami izzvale visoko mero posmeha oziroma \xc5\xa1okirali javnost.\n_START_SECTION_\nKipec\n_START_PARAGRAPH_\nKipec Zlate surle je delo akademskega kiparja Sa\xc5\xa1a Sedla\xc4\x8dka. Prikazuje velik nos, ki hkrati spominja na logotip Radia 1. Vsak od kipcev je ro\xc4\x8dno delo in je zato unikaten.\n_START_SECTION_\nNagrajenci\n_START_PARAGRAPH_\nPrvo Zlato surlo je 6 septembra 2013 iz rok Denisa Avdi\xc4\x87a prejel Ga\xc5\xa1par Ga\xc5\xa1par Mi\xc5\xa1i\xc4\x8d, slovenski politik in podjetnik, ob imenovanju za predsednika uprave Luke Koper. Nagrado si je prislu\xc5\xbeil, ker je bil politi\xc4\x8dni kandidat za mesto predsednika uprave Luke Koper, hkrati pa so vse politi\xc4\x8dne stranke nasprotovale njegovemu imenovanju. Mi\xc5\xa1i\xc4\x8d je torej nagrado prejel, ker je edini politi\xc4\x8dni kandidat, ki mu nasprotujejo vse politi\xc4\x8dne stranke, tudi njegova lastna."